Paul Westlake

Paul Westlake (s. 1952) on brittiläinen stand up -koomikko, kääntäjä, tietokirjailija ja ääninäyttelijä, joka asuu Helsingissä. Hän tekee englannin kielen oppikirjoja WSOY:lle ja Sanoma Prolle ja on kirjoittanut oppikirjat OK English, Spotlight, Yes, Wow, Passwords, Pat and Polly, Passport to English, Key English, Yippee ja Go for It. Westlaken vuonna 1988 perustama The Original Touch Oy tekee oppikirjoja ja käännöksiä ja tarjoaa koulutuspalveluja. Lisäksi hän on ollut ääninäyttelijänä mm. Itse valtiaat -sarjassa.

Westlake on kotoisin Torquayn kaupungista Britanniasta, ja hän  on asunut Suomessa vuodesta 1977 lähtien. Hän on koulutukseltaan opettaja ja työskennellyt myös kouluttajana ja radiotoimittajana. Hän on tehnyt stand up -komiikkaa vuodesta 2000 lähtien. Suomen tietokirjailijat myönsi Westlakelle Oppikirjailijapalkinnon vuonna 2010 ja Warelius-palkinnon 2022. Hänellä on kaksi aikuista lasta.

 Lähteet 

 Aiheesta muualla 
 Ylen Elävä arkisto: Englanninopettaja Paul Westlake alkoi tehdä stand uppia suomeksi

Luokka:Suomen englantilaiset
Luokka:Suomalaiset tietokirjailijat
Luokka:Suomalaiset stand up -koomikot
Luokka:Brittiläiset kielenkääntäjät
Luokka:Suomalaiset opettajat
Luokka:Suomalaiset radiotoimittajat
Luokka:Vuonna 1952 syntyneet
Luokka:Elävät henkilöt
Luokka:Suomalaiset yrittäjät